recursal/SuperWikiNEXT-32B huggingface dataset:
**সরকারী আয়ুর্বেদিক মহাবিদ্যালয়** (অসমীয়া: *চরকারী আয়ুর্বেদিক মহাবিদ্যালয়*) হচ্ছে সমগ্র ভারতের উত্তর-পূর্বাঞ্চলের আয়ুর্বেদ চিকিৎসার একমাত্র শৈক্ষিক প্রতিষ্ঠান। ১৯৪৮ সনে মহাবিদ্যালয়টি স্থাপন করা হয়। এটি অসম অভিযান্ত্রিক মহাবিদ্যালয়ের পথে অবস্থিত। প্রথম অবস্থায় এটি গুয়াহাটি বিশ্ববিদ্যালয়ের সহিত সংযুক্ত ছিল। কিন্তু শ্রীমন্ত শংকরদেব ইউনিভারসিটি অফ হেল্থ সাইন্স প্রতিষ্ঠা হওয়ার পর মহাবিদ্যালয়টি এর অধীনে আসে।

ইতিহাস
------

সরকারী আয়ুর্বেদ মহাবিদ্যালয় ভারতের পরম্পরাগত ঔষধ আয়ুর্বেদের এক অগ্রনী শিক্ষা প্রতিষ্ঠান। লোকপ্রিয় গোপীনাথ বরদলৈ, লোকবন্ধু ভুবনেশ্বর বরুয়া ও ডঃ জগদীশ চন্দ্র ভট্টাচার্য মহাবিদ্যালয়টি প্রতিষ্ঠা করেন। ১৯৪৮ সনের ২০ ডিসেম্বর তারিখে সেই সময়ের অসমের মূখ্যমন্ত্রী একটি ভাড়া ঘরে মহাবিদ্যালয়টি উদ্বোধন করেন। প্রথম বছর অসম অভিযান্ত্রিক মহাবিদ্যালয়ের স্থানে ও ১৯৫৯ সনের জুলাই বর্তমান স্থানে স্থায়ীভাবে স্থানান্তর করা হয়। ভারত স্বাধীনতার পূর্বে লাহোর কংগ্রেশ অধিবেশনে ভারতীয় ঐতিহ্যের সহিত জড়িত বৈজ্ঞানিক প্রতিষ্ঠান স্থাপন ও ভারতীয় ঔষধ ব্যবস্থাকে জাতিষ্কর করে গড়ে তোলার জন্য ভারতের প্রতিটি রাজ্যে একটি করে আয়ুর্বেদিক প্রতিষ্ঠান স্থাপন করার সিদ্ধান্ত নেওয়া হয়। অসম আয়ুর্বেদিক মহাবিদ্যালয় এই সিদ্ধান্তের ফলাফল। 
এই প্রতিষ্ঠানের প্রধান লক্ষ হচ্ছেঃ

* প্রণালীগত ভাবে আয়ুর্বেদিক চিকিৎসা অগ্রসর করা
* ঔষধ নির্মানের ব্যবহারিক গুনের প্রসারতা ও আরোগ্য ব্যবস্থার গুন আয়ত্ত করে সমগ্র উত্তর-পূর্ব ভারতে বিতরন করা
* ভারত তথা উত্তর-পূর্ব ভারতের জনসাধারনের আরোগ্য সেবায় ব্রতি হওয়া
* ব্যবহারিক গুণসম্পূর্ন ঔষধি উদ্ভিদের চিনাক্তকরন ও রোপনকরা
* মহাবিদ্যালয়ের সহিত সংযুক্ত চিকিৎসালয়ের রোগের রোগ নিরাময়
* এখানে স্থিত রাজ্যিক ফার্মাসির মাধ্যমে ছাত্র-ছাত্রীদের ঔষধ নির্মানের জ্ঞান দেওয়া

পাঠ্যক্রম
---------

প্রথম অবস্থায় ১৯৭৩ সন পর্যন্ত সাড়ে চার বৎসরের ডিপ্লোমার সুবিধা ছিল। প্রতি বছর ২৫ জন শিক্ষার্থী ভর্ত্তী হওয়ার সুবিধা পেয়েছিল। অসম সরকার বোর্ড অফ আয়ুর্বেদ নামক একটি সমিতি গঠন করেন। এই সমিতি মহাবিদ্যালয়ের নীতি নিয়ম ও পরীক্ষার আয়োজন করে। তারপর ছাত্র, শিক্ষক, কর্মচারী ও জনসাধারনের দাবীতে স্নাতক পর্যায়ে শিক্ষাদানের ব্যবস্থা করা হয়। সাড়ে পাঁচ বৎসরের শিক্ষা দানের পূর্বে ১৯৭৪ সনের নভেম্বর মাসে গুয়াহাটি বিশ্ববিদ্যালয়ের অধীনে দুই বঃসরের শিক্ষা দানের ব্যবস্থা করা হয়।

তথ্যসূত্র
---------

1. 1 2  "home"। ২০১৩-১২-০৩ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৯।
2. ↑  "about us"। ২০১৩-১২-০৩ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৯।
এই নিবন্ধটি ১৯৭২ সালে মুক্তিপ্রাপ্ত চলচ্চিত্র সম্পর্কে। এই চলচ্চিত্রেরই একটি গানের নামানুসারে চলচ্চিত্রের জন্য ইয়ে জাওয়ানি হ্যায় দিওয়ানি দেখুন।

***জাওয়ানি দিওয়ানি*** (হিন্দি: जवानी दीवानी, অনুবাদ 'আনন্দপূর্ণ যৌবন') হচ্ছে ১৯৭২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটি পরিচালনা করেছিলেন নরেন্দ্র বেদী এবং মুখ্য ভূমিকায় অভিনয় করেছিলেন রণধীর কাপুর, জয়া ভাদুড়ি, বলরাজ সাহনি এবং নিরূপা রায়। চলচ্চিত্রটির সংলাপ লিখেছিলেন কাদের খান, যার জীবনের প্রথম চলচ্চিত্র সংলাপ ছিল এটি। চলচ্চিত্রটি রাহুল দেব বর্মণ এর সুরারোপিত গান - "ইয়ে জাওয়ানি হ্যায় দিওয়ানি", "জানে জা ঢুন্ডতা ফির রাহা", "ছামনে ইয়ে কন আয়া" এবং "নেহি নেহি আভি নেহি" এর জন্য স্মরণীয় হয়েছিলো। চলচ্চিত্রটি ১৯৭২ সালের অষ্টম সর্বোচ্চ আয়কারী চলচ্চিত্রের মর্যাদা পেয়ে গিয়েছিলো গানের জনপ্রিয়তার কারণেই। এই চলচ্চিত্রটিতে রণধীর কাপুরের বিপরীতে জয়া ভাদুড়ি মুখ্য নায়িকার চরিত্রে অভিনয় করেছিলেন; জয়া এই চলচ্চিত্রে তার পশ্চিমা ভাবধারার পোশাক এবং শৈলীর জন্য দর্শকদের নজর কাড়েন, এর আগে ১৯৭১ সালে মুক্তিপ্রাপ্ত চলচ্চিত্র *গুড্ডি*তে জয়ার চরিত্র ছিলো একটু অন্য রকম।

চরিত্র
------

* রণধীর কাপুর - বিজয় আনন্দ
* জয়া ভাদুড়ি - নীতা ঠাকুর
* বলরাজ সাহনি - রবি আনন্দ
* নিরূপা রায় - মধু আনন্দ
* ইফতেখার - ঠাকুর
* একে হাঙ্গাল - কলেজ প্রিন্সিপাল
* নরেন্দ্র নাথ - বেনি সিনহা
* প্যানতাল - রতন
* সত্যেন্দ্র কাপুর - মামাজী
* জগদীশ রাজ - মিঃ শর্মা
* বিজু খোটে - মিঃ গুপ্ত

সঙ্গীত
------

চলচ্চিত্রটির সঙ্গীত পরিচালনা করেছিলেন রাহুল দেব বর্মণ এবং গানের কথা লিখেছিলেন আনন্দ বকশী। 'বিনাকা গীতিমালা এ্যানুয়াল লিস্ট ১৯৭২'তে "জানে জা ঢুন্ডতা ফির রাহা" ২৬ নম্বর স্থান পেয়েছিলো। গান 'ইয়ে জাওয়ানি হ্যায় দিওয়ানি' এর শিরোনামের উপর ভিত্তি করে ২০১৩ সালে *ইয়ে জাওয়ানি হ্যায় দিওয়ানি* নামে একটি চলচ্চিত্র বের হয়েছিলো।

| গান | গায়ক-গায়িকা |
| --- | --- |
| "ছামনে ইয়ে কন আয়া" | কিশোর কুমার |
| "ইয়ে জাওয়ানি হ্যায় দিওয়ানি" | কিশোর কুমার |
| "জানে জা ঢুন্ডতা ফির রাহা" | আশা ভোঁসলে, কিশোর কুমার |
| "আগার ছায ছেড়া তো" | আশা ভোঁসলে, কিশোর কুমার |
| "হ্যায় তউবা মুঝে তুনে" | আশা ভোঁসলে |
| "নেহি নেহি আভি নেহি" | আশা ভোঁসলে, কিশোর কুমার |

তথ্যসূত্র
---------

1. ↑  Box Office India। "Top Earners 1972"। boxofficeindia.com। ১৫ জানুয়ারি ২০১৩ তারিখে মূল থেকে আর্কাইভ করা।
2. ↑  Gulzar, p. 457
3. ↑  Gulzar, .; Govind Nihalani; Saibal Chatterjee (২০০৩)। *Encyclopaedia of Hindi cinema*। Popular Prakashan, Encyclopædia Britannica (India)। আইএসবিএন 81-7991-066-0।
4. ↑  "Ranbir, Deepika come together again!"। *Indian Express*। ২১ সেপ্টেম্বর ২০১১। সংগ্রহের তারিখ ১০ জুন ২০১৩।

বহিঃসংযোগ
---------

* ইন্টারনেট মুভি ডেটাবেজে *জাওয়ানি দিওয়ানি*  (ইংরেজি)
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য চৌদ্দগ্রাম পৌরসভা দেখুন। অন্য ব্যবহারের জন্য চৌদ্দগ্রাম (দ্ব্যর্থতা নিরসন) দেখুন।

**চৌদ্দগ্রাম** বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি চৌদ্দগ্রাম উপজেলার সদর। শহরটি চৌদ্দগ্রাম উপজেলার বৃহত্তম শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী চৌদ্দগ্রাম শহরের মোট জনসংখ্যা ৩৮,৩১৭ জন যার মধ্যে ১৮,৮৩৮ জন পুরুষ এবং ১৯,৪৭৯ জন নারী। এ শহরের পুরুষ এবং নারী অনুপাত ৯৭। শহরে মোট হোল্ডিং সংখ্যা রয়েছে ৭,৬২৯টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°১৩′৪১″ উত্তর ৯১°১৮′৪৭″ পূর্ব﻿ / ﻿২৩.২২৮০৩৫° উত্তর ৯১.৩১৩১৮৬° পূর্ব﻿ / 23.228035; 91.313186। সমুদ্র সমতল থেকে শহরটির গড় উচ্চতা ১২ মিটার।

প্রশাসন
-------

২০০৩ সালে চৌদ্দগ্রাম শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চৌদ্দগ্রাম পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৭টি মহল্লায় বিভক্ত । ১৬.৬৪ বর্গ কি.মি. আয়তনের চৌদ্দগ্রাম শহর এলাকাটি চৌদ্দগ্রাম পৌরসভা দ্বারা পরিচালিত হয়।

শিক্ষা ব্যবস্থা
---------------

চৌদ্দগ্রাম শহরের স্বাক্ষরতার হার হলো শতকরা ৬৩ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৮। সংগ্রহের তারিখ ২০২০-০১-২১।
2. ↑  "latitude, longitude and elevation of Chauddagram, Bangladesh"। distancesto.com। সংগ্রহের তারিখ ২০২০-০১-২১।
**শেখ সাত্তার আলফা**(মৃত্যু: ২২ জুন ২০১৯) বাংলাদেশের স্বাধীনতা যুদ্ধে অংশগ্রহণকারী একজন মুক্তিযোদ্ধা ও মুক্তিযুদ্ধ চলাকালে সিরাজগঞ্জ থেকে প্রচারিত বেসরকারি রেডিও জয় বাংলা বেতার কেন্দ্রের প্রতিষ্ঠাতা। এ বেতার কেন্দ্রের বর্তমান নাম স্বাধীন বাংলা বেতার কেন্দ্র।

অবদান
-----

সাত্তার জয় বাংলা বেতার কেন্দ্রের প্রতিষ্ঠাতা হিসেবে বেশ কিছু যন্ত্রাংশ তৈরিতে একক ও যৌথভাবে অংশ নেন। সিরাজগঞ্জের জ্যোতি চৌধুরী ও সাত্তারের তৈরি ২৫ মাইল ব্যাসার্ধজুড়ে বিস্তারিত ক্ষমতাসম্পন্ন রেডিও ট্রান্সমিটার এখন জাতীয় জাদুঘরে রয়েছে। ২৮ মার্চ স্বাধীনতার পক্ষে এই বেতারের প্রচার শুরু হয়। চূড়ান্ত বিজয় পর্যন্ত চলে এর অনিয়মিত সম্প্রচার কার্যক্রম। মুক্তিযুদ্ধ জাদুঘরে তার তৈরি রেডিও স্টেশনের কিছু যন্ত্রাংশ তার নামে সংরক্ষিত রয়েছে। মুক্তিযুদ্ধের সময় মুক্তিযোদ্ধা ও স্থাধীনতাকামী মানুষের মনোবলকে উদ্দীপ্ত করতে "জয় বাংলা বেতার কেন্দ্র" অবিস্মরণীয় ভূমিকা রেখেছিল। যুদ্ধের সময়ে প্রতিদিন মানুষ অধীর আগ্রহে এ বেতার কেন্দ্রের অনুষ্ঠান শোনার জন্য অপেক্ষা করত। "জয় বাংলা, বাংলার জয়" গানটি এ বেতার কেন্দ্রের সূচনা সঙ্গীত হিসাবে প্রচারিত হয়েছিলো।

তথ্যসূত্র
---------

1. ↑  BanglaNews24.com। "চলে গেলেন জয়বাংলা বেতার কেন্দ্রের প্রতিষ্ঠাতা সাত্তার"। *banglanews24.com* (ইংরেজি ভাষায়)। সংগ্রহের তারিখ ২০১৯-০৮-২৬।
2. ↑  Team, Samakal Online। "জয়বাংলা বেতারের প্রতিষ্ঠাতা সাত্তার আলফা আর নেই"। *সমকাল* (ইংরেজি ভাষায়)। সংগ্রহের তারিখ ২০১৯-০৮-২৬। [*স্থায়ীভাবে অকার্যকর সংযোগ*]
3. ↑  "মুক্তিযুদ্ধ জাদুঘরে আজও জীবন্ত বিসর্জন ও অর্জন"। *NTV Online*। সংগ্রহের তারিখ ২০১৯-০৮-২৬।
4. ↑  মুহাম্মদ নূরুল কাদির, *দুশো ছেষট্টি দিনে স্বাধীনতা*, ১৯৯৭, ৩য় সংস্করণ, সিটি পাবলিশিং হাউস লি:, ঢাকা। পৃ: ৭৩।
**জেসিয়া ইসলাম** হচ্ছেন একজন বাংলাদেশের মডেল এবং সুন্দরী প্রতিযোগিতা *মিস বাংলাদেশ ২০১৭*-এর মুকুটধারী। ১৮ নভেম্বর চীনের সানাইয়া শহরে অনুষ্ঠেয় *৬৭তম মিস ওয়ার্ল্ড* প্রতিযোগিতায় বাংলাদেশের হয়ে অংশগ্রহণ করেন তিনি।

প্রাথমিক জীবন এবং শিক্ষা
------------------------

জেসিয়া ইসলাম ১৯৯৭ সালে ঢাকায় জন্মগ্রহণ করেন এবং একজন মডেল হিসেবে কাজ করেন। তার বাড়ি ঢাকায়। তিনি বর্তমানে এ-লেভেলে অধ্যয়নরত আছেন।

মিস বাংলাদেশ খেতাব
------------------

২৯ সেপ্টেম্বরে ঢাকায় আয়োজিত "লাভেলো মিস ওয়ার্ল্ড বাংলাদেশ-২০১৭" এর চূড়ান্ত পর্বে বিজয়ী হিসেবে জান্নাতুল নাঈমের নাম ঘোষণা করা হয়। ঘোষণার পর থেকেই শুরু হয় বিতর্কের। সামাজিক যোগাযোগমাধ্যমসহ গণমাধ্যমে চলে নানা জল্পনা-কল্পনা। চূড়ান্ত রায়ের পর জানা যায় জান্নাতুল নাঈম এভ্রিল বিবাহিত। ২০১৩ সালে ২১ মার্চ বিয়ে করেন জান্নাতুল নাঈম। আড়াই মাস সংসারের পর তার বিবাহ বিচ্ছেদ হয়ে যায়। প্রতিযোগিতার নিয়মে রয়েছে, বিবাহিত কেউ মিস ওয়ার্ল্ড প্রতিযোগিতায় অংশ গ্রহণ করতে পারবেন না। ফলে ঘোষিত বিজয়ীকে নিয়ে বিতর্ক ছড়ায়।

পরবর্তীতে প্রতিযোগিতার পাঁচ দিন পর, প্রতিযোগিতায় দ্বিতীয়-স্থান অধিকার করা জেসিয়া ইসলামকে "মিস ওয়ার্ল্ড বাংলাদেশ" হিসেবে ঘোষণা দেওয়া হয়। মিস ওয়ার্ল্ড প্রতিযোগিতায়, তিনি ষষ্ঠ গ্রুপে হেড টু হেড চ্যালেঞ্জ পর্বে বিজয়ী হন ও শীর্ষ ৪০-এ জায়গা অর্জন করেন।।

তথ্যসূত্র
---------

1. ↑  "এবার 'মিস ওয়ার্ল্ড বাংলাদেশ' জেসিয়া"। প্রথম আলো।
2. ↑  "বিশ্বসুন্দরীর মঞ্চে যাচ্ছেন জেসিয়া ইসলাম"। বাংলা ট্রিবিউন। ৮ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৭।
3. ↑  BanglaNews24.com। "শেষ হাসি জেসিয়ার, তিনিই 'মিস ওয়ার্ল্ড বাংলাদেশ'"। বাংলানিউজ২৪.কম।
4. ↑  "'মিস ওয়ার্ল্ড' বাংলাদেশ থাকছেন না জান্নাতুল নাঈম এভ্রিল"। ৩ অক্টোবর ২০১৭। ১৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৭।
5. ↑  "মিস ওয়ার্ল্ডের ফাইনালে জেসিয়া"। *দৈনিক প্রথম আলো*। ১২ নভেম্বর ২০১৭। সংগ্রহের তারিখ ১৯ নভেম্বর ২০১৭।

উইকিমিডিয়া কমন্সে **জেসিয়া ইসলাম** সংক্রান্ত মিডিয়া রয়েছে।

| পুরস্কার ও স্বীকৃতি |
| --- |
| পূর্বসূরীজান্নাতুল ফেরদৌস পিয়া | **মিস বাংলাদেশ**২০১৭ | উত্তরসূরীজান্নাতুল ফেরদৌস ঐশী |
|
**পদ্মা সেতু উত্তর থানা** মুন্সীগঞ্জ জেলার একটি থানা।

অবস্থান
-------

পদ্মা সেতুর মুন্সীগঞ্জের মাওয়া এলাকায় মেদিনীমন্ডল ও কুমারভোগ ইউনিয়ন নিয়ে ‘পদ্মা সেতু উত্তর থানা’।

ইতিহাস
------

পদ্মা সেতু এলাকায় নিরাপত্তা নিশ্চিতে, নৌ চলাচল ও পিলার কেন্দ্রিক নজরদারির লক্ষ্যে পদ্মা সেতু (উত্তর) ও পদ্মা সেতু (দক্ষিণ) নামে দুইটি থানার যাত্রা শুরু হলো। ২১ জুন, ২০২২-এ সরকারি বাসভবন গণভবন থেকে ভার্চুয়ালি যুক্ত হয়ে পদ্মা সেতু (উত্তর) ও পদ্মা সেতু (দক্ষিণ) থানা দুইটির উদ্বোধন করেছেন প্রধানমন্ত্রী শেখ হাসিনা।

প্রশাসনিক এলাকা
---------------

মুন্সীগঞ্জ জেলার লৌহজং উপজেলার মেদিনীমন্ডল ও কুমারভোগ ইউনিয়নের জনগণের সার্বিক নিরাপত্তা বিধানের জন্য থানাটি কাজ করবে।

যোগাযোগ ব্যবস্থা
----------------

তথ্যসূত্র
---------

1. ↑  "পদ্মা সেতুর নিরাপত্তায় উত্তর ও দক্ষিণ থানা উদ্বোধন"। *Jugantor*। সংগ্রহের তারিখ ২০২২-০৬-২২।
2. ↑  "পদ্মা সেতুর দুই পাড়ে থানা, উদ্বোধন আজ"। *আরটিভি*। সংগ্রহের তারিখ ২০২২-০৬-২১।
3. ↑  "পদ্মা সেতু উত্তর ও দক্ষিণ থানার উদ্বোধন"। *সারাবাংলা*। ২০২২-০৬-২১। সংগ্রহের তারিখ ২০২২-০৬-২১।
অন্য ব্যবহারের জন্য জাহাঙ্গীর আলম (দ্ব্যর্থতা নিরসন) দেখুন।
**জাহাঙ্গীর আলম** (জন্ম: ৫ মার্চ, ১৯৭৩) নারায়ণগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন। ১৯৯৭ থেকে ১৯৯৯ সময়কালে বাংলাদেশ দলের পক্ষে ৩টি একদিনের আন্তর্জাতিকে অংশ নিয়েছেন। দলে তিনি মূলতঃ উদ্বোধনী ব্যাটসম্যান হিসেবে খেলতেন। পাশাপাশি দলের প্রয়োজনে উইকেট-রক্ষণেও নিজেকে জড়িত রাখতেন। ঘরোয়া ক্রিকেটে সফলতা পেলেও আন্তর্জাতিক অঙ্গনে তেমন সুবিধা করতে পারেননি।

খেলোয়াড়ী জীবন
---------------

১৯৮৯ সালে অনূর্ধ্ব-১৯ দলের সদস্যরূপে ইংল্যান্ড সফরে স্বীয় ক্রীড়াপ্রতিভা তুলে ধরেন। শতক তুলে সফর শুরু করেন ও ধারাবাহিকতা অব্যাহত রাখেন। ওয়েকোম্বের বিপক্ষে তার ১৩২ রান সফরে দলের সর্বোচ্চ ছিল। এসময় তিনি জাভেদ ওমরের সাথে উদ্বোধনী জুটিতে ২১০ রান তুলেন। এছাড়াও হোমস্টেডের বিপক্ষে ৩৫ ও ওয়াকহামের বিপক্ষে ৪০ করেন। সামগ্রিকভাবে ৫ খেলায় ৪৩.৮০ গড়ে ২১৯ রান সংগ্রহ করেন তিনি। এর বৈপরীত্য ধরা পড়ে ডিসেম্বর, ১৯৮৯ সালের অনূর্ধ্ব-১৯ এশিয়া কাপে। এতে তিনি তেমন সুবিধা করতে পারেননি। চার খেলায় অংশ নিয়ে চট্টগ্রামে শ্রীলঙ্কার বিপক্ষে সর্বোচ্চ ৩৮ তোলেন।

আইসিসি ট্রফি
------------

১৯৯৪ সালে কেনিয়ায় অনুষ্ঠিত আইসিসি ট্রফিতে তিনি তার স্বর্ণালী সময় অতিবাহিত করেন। সংযুক্ত আরব আমিরাতের বিপক্ষে অপরাজিত ১১৭\* রান করেন যা দলের উল্লেখযোগ্য দিক ছিল। এরপর নেদারল্যান্ডস ও কেনিয়ার বিপক্ষে যথাক্রমে ৪৮ ও ৫৭ করেন। তবে সবগুলো খেলাতেই তার দল পরাজিত হয়েছিল। ১৯৯৭ সালের আইসিসি ট্রফি জয়ী বাংলাদেশ দলের অন্যতম সদস্য ছিলেন। গ্রুপ-পর্বে তিনি কেবলমাত্র স্বাগতিক মালয়েশিয়ার বিপক্ষে একটি খেলায় অংশ নিতে পেরেছিলেন। দুটি প্রতিযোগিতায় অংশ নিয়ে ৮ আট খেলায় ২৯১ রান তুলেন।

তথ্যসূত্র
---------

1. ↑  Hasan Babli. "Antorjartik Crickete Bangladesh". Khelar Bhuban Prakashani, November 1994.
2. ↑  Banglacricket ICC Trophy (Retrieved on 2009-09-14)

আরও দেখুন
---------

* এনামুল হক
* বাংলাদেশ জাতীয় ক্রিকেট দল
* বাংলাদেশী ওডিআই ক্রিকেটারদের তালিকা
সম্ভাব্য সংসদীয় প্রার্থী (ব্রিটিশ রাজনীতি **পিপিসি**) হলেন একজন প্রার্থী যিনি সাধারণ নির্বাচন আগে ওয়েস্টমিনস্টার নির্বাচনী এলাকা লড়াই করার জন্য রাজনৈতিক দলগুলি দ্বারা নির্বাচিত হন। এই শব্দটি মূলত ব্যবহার করা হয়েছিল কারণ নির্বাচন আনুষ্ঠানিকভাবে ডাকা হয়েছিল কিনা তা নির্বিশেষে একজন নির্বাচনী প্রার্থীর দ্বারা ব্যয় করা ব্যয়ের পরিমাণের উপর কঠোর সীমাবদ্ধতা ছিল। প্রার্থীদের সম্ভাব্য বলা হত কারণ তাদের কেবল প্রার্থী হিসাবে উল্লেখ করা যুক্তিযুক্তভাবে সেই মুহূর্তটিকে ট্রিগার করবে যখন তাদের প্রচারের জন্য ব্যয় করা অর্থ নির্বাচনের পরে তাদের ব্যয় ঘোষণার মধ্যে অন্তর্ভুক্ত করা প্রয়োজন হবে।

২০০৪ সালে আইনটি পরিবর্তন করা হয় যাতে নির্বাচনী খরচের জন্য দায়ী হওয়ার কারণটি ছিল নির্বাচনের আহ্বান প্রার্থিতা ঘোষণা নয়। কিছু রাজনৈতিক দল ইতিমধ্যেই "সংসদীয় মুখপাত্র "এর মতো শব্দ ব্যবহার করতে শুরু করেছে এই বিশ্বাস নিয়ে যে কিছু ভোটার অস্বাভাবিক শব্দ সম্ভাব্য দ্বারা বিভ্রান্ত হয়েছেন তবে আইনে এই পরিবর্তনগুলি সত্ত্বেও পুরানো শব্দগুলো ব্যাপকভাবে ব্যবহৃত হচ্ছে।[]

তথ্যসূত্র
---------

1. ↑  "General election 2019: How political parties choose election candidates"। *BBC News* (ইংরেজি ভাষায়)। ২০১৯-১১-১৪। সংগ্রহের তারিখ ২০২১-০৫-১০।

আরও দেখুন
---------

* সম্ভাব্য মনোনীত
লেবাননে ধর্ম (২০২০) (CIA World Factbook)

  মুসলমান (৬৭.৮%)  খ্রিষ্টান (৩২.৪%)  দ্রুজ (৪.৫%)

সেন্ট জর্জ ম্যারোনাইট ক্যাথেড্রাল এবং মোহাম্মদ আল-আমিন মসজিদ, বৈরুত ।
শুফ পর্বতে খ্রিস্টান চার্চ এবং দ্রুজ খালওয়া : ঐতিহাসিকভাবে; শুফ পর্বতমালায় ড্রুজ এবং খ্রিস্টানরা সম্পূর্ণ সম্প্রীতিতে বাস করত। 
**লেবানন** হল একটি পূর্ব ভূমধ্যসাগরীয় দেশ যেখানে ১৮টি স্বীকৃত ধর্মীয় সম্প্রদায়ের সমন্বয়ে মধ্যপ্রাচ্যের মধ্যে সবচেয়ে ধর্মীয়ভাবে বৈচিত্র্যময় সমাজ রয়েছে।   ধর্মগুলি হল ইসলাম ( সুন্নি, শিয়া, এবং অল্প সংখ্যক আলাওয়াইট এবং ইসমাইলিস ) এবং খ্রিস্টান ( ম্যারোনাইট চার্চ, গ্রীক অর্থোডক্স চার্চ, মেলকাইট গ্রীক ক্যাথলিক চার্চ, প্রোটেস্ট্যান্টিজম, আর্মেনিয়ান অ্যাপোস্টলিক চার্চ )। লেবাননের অনুমান প্রায় ৫ শতাংশ নাগরিকই হলো ড্রুজ।  অধিকন্তু, লেবাননের বাইরে, লেবাননের লোকেরা ( প্রবাসী সহ) বেশিরভাগই খ্রিস্টান।   এটিও অনুমান করা হয় যে এর জনসংখ্যার একটি বড় অংশ শরণার্থী (৬ মিলিয়ন মানুষের মধ্যে১.৫  মিলিয়ন  মানুষই শরণার্থী।(2017 সালের রিপোর্ট অনুযায়ী ), যা পরিসংখ্যানকে প্রভাবিত করে।  শরণার্থীরা, যারা বেশিরভাগই সিরিয়ান বা ফিলিস্তিনি বংশোদ্ভূত, তারা প্রধানত সুন্নি মুসলিম, তাই খ্রিস্টান এবং শিয়া মুসলমানরাও অন্তর্ভুক্ত। 

লেবানন মধ্যপ্রাচ্যের অন্যান্য দেশগুলির থেকে আলাদা যেখানে গৃহযুদ্ধের পরে মুসলমানরা সংখ্যাগরিষ্ঠ হয়েছে এবং কিছুটা বসনিয়া-হার্জেগোভিনা এবং আলবেনিয়ার সাথে সাদৃশ্যপূর্ণ; উভয়ই দক্ষিণ-পূর্ব ইউরোপে, মুসলিম এবং খ্রিস্টানদের একটি বৈচিত্র্যময় মিশ্রণে যার প্রত্যেকেই দেশের জনসংখ্যার একটি বড় অনুপাত তৈরি করে। খ্রিস্টানরা একসময় লেবাননের অভ্যন্তরে সংখ্যাগরিষ্ঠ ছিল এবং এখনও প্রবাসীদের সংখ্যাগরিষ্ঠ, যা প্রায় ১৪ জন নিয়ে গঠিত দশ লক্ষ মানুষ। দেশটির রাষ্ট্রপতি ঐতিহ্যগতভাবে একজন ম্যারোনাইট খ্রিস্টান, 

প্রধানমন্ত্রী একজন সুন্নি মুসলিম এবং 

সংসদের স্পিকার একজন শিয়া মুসলিম।

তথ্যসূত্র
---------

1. ↑  "Lebanon - the World Factbook"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  "International Religious Freedom Report for 2017"। *www.state.gov*। United States Department of State। সংগ্রহের তারিখ ৩০ মার্চ ২০১৯।
3. ↑  Alfred B. Prados (জুন ৮, ২০০৬)। "CRS Issue Brief for Congress: Lebanon"। The Library of Congress। সংগ্রহের তারিখ জুন ১১, ২০১২।
4. ↑  "Lebanon — The World Factbook"। Central Intelligence Agency, United States। সংগ্রহের তারিখ ১০ জানুয়ারি ২০২১।
5. ↑  "Bassil promises to ease citizenship for expatriates"। ১ মে ২০১৪। ২ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৮।
6. ↑  Writer, Joseph A. Kechichian, Senior (১৭ নভেম্বর ২০১৫)। "Lebanon contemplates a new citizenship law"। *gulfnews.com*। সংগ্রহের তারিখ ১৭ এপ্রিল ২০১৮।
ইউএস হাউজ অব রিপ্রেজেন্টেটিভস বা মার্কিন প্রতিনিধি সভা মার্কিন যুক্তরাষ্ট্রের আইনসভার নিম্নকক্ষ। এটি মার্কিন যুক্তরাষ্ট্রের ৫০টি অঙ্গরাজ্য থেকে অঙ্গরাজ্যের জনসংখ্যা অনুযায়ী প্রতিনিধি নিয়ে গঠিত। এর আসন সংখ্যা ৪৩৫। এছাড়াও ডিস্ট্রিক্ট অব কলাম্বিয়া ও ৫টি টেরিটোরি থেকে নন ভোটিং ডেলিগেট প্রেরণ করে। 

  

হাউজ অব রিপ্রেজেন্টেটিভস এর কম্পজিশনটি মার্কিন যুক্তরাষ্ট্রের সংবিধানের এক অনুচ্ছেদ দ্বারা প্রতিষ্ঠিত হয়েছিল। হাউজটি এমন প্রতিনিধিদের নিয়ে গঠিত যারা ইউনিফর্ম কংগ্রেসনাল ডিস্ট্রিক্ট অ্যাক্ট অনুসারে, মার্কিন আদমশুমারী দ্বারা পরিমাপ করা জনসংখ্যার ভিত্তিতে প্রতিটি অঙ্গরাজ্যের জন্য বরাদ্দ করা একক সদস্য কংগ্রেসনাল ডিস্ট্রিক্ট। প্রতিটি ডিস্ট্রিক্টে একজন করে প্রতিনিধি থাকে, শর্ত থাকে যে প্রতিটি অঙ্গরাজ্যে অন্তত একজনের অধিকারী। ১৭৮৯ সালে এর সূচনা থেকে, সমস্ত প্রতিনিধি সরাসরি নির্বাচিত হয়েছে, যদিও ১৯ তম সংশোধনী এবং নাগরিক অধিকার আন্দোলন পাস হওয়ার পর পর্যন্ত সর্বজনীন ভোটাধিকার কার্যকর হয়নি। ১৯১৩ সাল থেকে, ১৯১১ সালের বণ্টন আইন অনুসারে ভোটদানকারী প্রতিনিধির সংখ্যা ৪৩৫ হয়েছে। ১৯২৯ সালের রিপোরশনমেন্ট অ্যাক্ট হাউজের আকার ৪৩৫-এ সীমাবদ্ধ করেছিল। তবে, হাওয়াই এবং আলাস্কাকে ইউনিয়নে ভর্তি করা হলে সাময়িকভাবে সংখ্যাটি ৪৩৭-এ উন্নীত হয়।

ডি.সি. এডমিশন অ্যাক্ট প্রণীত হলে স্থায়ীভাবে প্রতিনিধির সংখ্যা বাড়িয়ে ৪৩৬-এ উন্নীত করবে। উপরন্তু, বর্তমানে ছয়জন নন-ভোটিং সদস্য রয়েছেন, যা হাউস অফ রিপ্রেজেন্টেটিভের মোট সদস্য সংখ্যা ৪৪১ বা তার কম শূন্যপদে নিয়ে এসেছে। ২০১০ সালের আদমশুমারি অনুসারে, ৫৩ জন প্রতিনিধি সহ বৃহত্তম প্রতিনিধিদল ছিল ক্যালিফোর্নিয়া। সাতটি অঙ্গরাজ্যের মাত্র একজন প্রতিনিধি রয়েছে: আলাস্কা, ডেলাওয়্যার, মন্টানা, উত্তর ডাকোটা, সাউথ ডাকোটা, ভারমন্ট এবং ওয়াইয়োমিং।

হাউজ ফেডারেল আইন পাসের জন্য দ্বায়িত্ব প্রাপ্ত, যা বিল নামে পরিচিত; যেগুলির মধ্যে যেগুলি সিনেট দ্বারাও পাস হয় তা বিবেচনার জন্য রাষ্ট্রপতির কাছে পাঠানো হয়৷ হাউসেরও একচেটিয়া ক্ষমতা রয়েছে: এটি সমস্ত রাজস্ব বিল শুরু করে, ফেডারেল অফিসারদের অভিশংসন করে এবং ইলেক্টোরাল কলেজে কোনো প্রার্থী সংখ্যাগরিষ্ঠ ভোট না পেলে প্রেসিডেন্ট নির্বাচন করে।

মার্কিন যুক্তরাষ্ট্রের ক্যাপিটলের দক্ষিণ শাখায় হাউজের অধিবেশন হয়। প্রিসাইডিং অফিসার হলেন হাউসের স্পিকার, যিনি তার সদস্যদের দ্বারা নির্বাচিত হন। স্পীকার এবং অন্যান্য ফ্লোরের নেতাদের ডেমোক্র্যাটিক ককাস বা রিপাবলিকান কনফারেন্স দ্বারা বাছাই করা হয়, যে কোন দলের বেশি ভোটপ্রাপ্ত সদস্য রয়েছে তার উপর নির্ভর করে।

ইতিহাস
------

কমিটি
-----

তথ্যসূত্র
---------

1. ↑  "United States House of Representatives - Wikipedia"। *en.m.wikipedia.org* (ইংরেজি ভাষায়)। সংগ্রহের তারিখ ২০২১-০২-০২।

1. ↑  Alaska (for its primary elections only), California, and Washington additionally utilize a nonpartisan blanket primary, and Louisiana uses a Louisiana primary, for their respective primary elections.
**নজরুল ইসলাম চৌধুরী** বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি।

কর্মজীবন
--------

২০০৭ সালে, চৌধুরী হাইকোর্ট বিভাগের অতিরিক্ত বিচারপতি নিযুক্ত হন।

2003 সালের জানুয়ারিতে, চৌধুরী এবং বিচারপতি এম এ আজিজ আওয়ামী লীগের একজন রাজনীতিবিদ তোফায়েল আহমেদকে আটকের ঘোষণা দেন, যিনি 2002 সালের ডিসেম্বরে গ্রেপ্তার হন। 3 জুলাই 2003, চৌধুরী হাইকোর্ট বিভাগের স্থায়ী বিচারপতি নিযুক্ত হন।

২০০৪ সালের মে মাসে প্রধান বিচারপতি চৌধুরীকে দুর্নীতি দমন কমিশনের কমিশনার বাছাই করার জন্য গঠিত বাছাই কমিটিতে মনোনীত করেন।

২০০৭ সালের সেপ্টেম্বরে, চৌধুরী এবং বিচারপতি আতাউর রহমান খান সাবেক প্রধানমন্ত্রী শেখ হাসিনার বিরুদ্ধে মিগ-২৯ যুদ্ধবিমান দুর্নীতি মামলা স্কোয়াশ করার আবেদন প্রত্যাখ্যান করেন।

2011 সালের আগস্টে, চৌধুরী এবং বিচারপতি আনোয়ারুল হক 13 জন আইনজীবীর বিরুদ্ধে একটি মামলায় জামিনের শুনানি শুনতে বিব্রত ও অনিচ্ছা প্রকাশ করেন। আইনজীবীদের বিরুদ্ধে পুলিশকে তাদের দায়িত্ব পালনে বাধা দেওয়ার অভিযোগ উঠেছে। ফজলুল হক আমিনীর বিরুদ্ধে করা শুনানিতে বিচারক সাবেক প্রধানমন্ত্রী খালেদা জিয়ার কিছু মন্তব্যকে রাষ্ট্রদ্রোহিতামূলক এবং তার দেশপ্রেমকে প্রশ্নবিদ্ধ করার পর আদালত কক্ষে বিশৃঙ্খলা সৃষ্টি করেন আইনজীবীরা।

২০১৬ সালের ফেব্রুয়ারিতে, চৌধুরী মীর কাসেম আলীর প্রতিনিধিত্ব বন্ধ করে দেন, একজন বাংলাদেশ জামায়াত-ই-ইসলামী রাজনীতিবিদ যিনি বাংলাদেশের স্বাধীনতা যুদ্ধে যুদ্ধাপরাধের অভিযোগে অভিযুক্ত ছিলেন।

তথ্যসূত্র
---------

1. 1 2  Shaon, Ashif Islam (১৫ ফেব্রুয়ারি ২০১৫)। "Retired judge quits as Mir Quasem counsel"। Dhaka Tribune। সংগ্রহের তারিখ ১ সেপ্টেম্বর ২০২৩।
2. ↑  Staff Correspondent (২০১৭-১০-০৪)। "Law minister bins 'speculations'"। *The Daily Star* (ইংরেজি ভাষায়)। সংগ্রহের তারিখ ২০২৩-০৯-০১।
3. 1 2  "Five additional judges of HC get job confirmation"। *The Daily Star*। ৩ জুলাই ২০০৩। সংগ্রহের তারিখ ১ সেপ্টেম্বর ২০২৩।
4. ↑  "Detention of Tofail, Saleem Illegal: HC"। *The Daily Star* (ইংরেজি ভাষায়)। ২০০৩-০১-১৫। সংগ্রহের তারিখ ২০২৩-০৯-০১।
5. ↑  "Law & Our Rights: Selection body formed for anti-graft commission"। *The Daily Star*। ১৬ মে ২০০৪। সংগ্রহের তারিখ ১ সেপ্টেম্বর ২০২৩।
6. ↑  Staff Correspondent (২০০৭-০৯-০৭)। "HC rejects appeal to quash MiG case"। *The Daily Star* (ইংরেজি ভাষায়)। সংগ্রহের তারিখ ২০২৩-০৯-০১।
7. 1 2 3  "Law and Our Rights: Judge embarrassed to hear 'banned' lawyers' bail plea"। *The Daily Star*। ৬ আগস্ট ২০১১। সংগ্রহের তারিখ ১ সেপ্টেম্বর ২০২৩।
মিশরে নারীবাদ আন্দোলন
**মিশরে নারীবাদ** তার ইতিহাস জুড়ে বেশ কয়েকটি সামাজিক ও রাজনৈতিক গোষ্ঠীকে জড়িত করেছে। যদিও মিশর অনেক ক্ষেত্রে সংস্কারে অগ্রণী ছিল, বিশেষ করে "জাতীয়তাবাদের আন্দোলন গড়ে তোলা, সাম্রাজ্যবাদ এবং নারীবাদের বিরুদ্ধে প্রতিরোধ গড়ে তোলা", নারীর সমতা এবং তাদের অধিকারের জন্য লড়াইয়ের বিকাশ সহজ ছিল না।

মিশরের ইতিহাসে নারীর অবস্থান
----------------------------

প্রাথমিক মিশরের ইতিহাসে (প্রাচীন মিশর দেখুন), মিশরীয় সমাজে নারীর অবস্থান পুরুষদের সমান বলে মনে করা হয়[] । উদাহরণস্বরূপ, প্রাচীন মিশরীয় ধর্মে নারী দেবতারা গুরুত্বপূর্ণ ভূমিকা পালন করেছিলেন, যে ভূমিকাগুলি পুরুষ দেবতাদের সমান গুরুত্ব হিসেবে চিহ্নিত করা যেতে পারে। মুট, আইসিস ও হাথোরের মতো দেবীরা মানুষের ক্রিয়াকলাপের অনেকগুলি অঞ্চলের উপর শাসন করতেন ও নিয়ন্ত্রণ করতেন। অনেক পণ্ডিত বিশ্বাস করেন যে এই ধরনের দেবীর উচ্চ মর্যাদা ফারাওনিক সমাজে মহিলাদের উচ্চ মর্যাদার ইঙ্গিত দেয়।[] সমান অবস্থা আরও খুব সত্য যে মিশর রানীর শাসনাধীনে ছিল বলে চিত্রিত করা যেতে পারে - যেমন সেবেকনেফেরু, হ্যাটসেপসাট ও ক্লিওপেট্রা সপ্তম মত মহিলা ফ্যারাও, মেরিতনেথ বা আহমোস-নেফার্তারির মত শাসকবৃন্দ বা পরবর্তী সময়ে আমুন ঈশ্বরের স্ত্রী মত মর্যাদাপূর্ণ উপাধি ধারী মরহুম। যেহেতু তাদের অবস্থানটি মূলত বংশগত ছিল, তাই সাধারণ পটভূমির মহিলারা যেমন চিকিত্সক মেরিত- পাতা এবং পেসেশেট, উজির নেবেট বা লেখিকা ইরতিরাউ[*স্পষ্টকরণ প্রয়োজন*] মিশরে মহিলাদের অবস্থানের আরও ভাল উদাহরণ। প্রাচীন মিশরে মহিলাদের দ্বারা সম্ভাব্য শ্রদ্ধেয় অবস্থান সনাক্ত করতে মিশরের প্রাথমিক শিল্পকর্মের উদাহরণগুলিও গুরুত্বপূর্ণ। আগের যুগের চিত্রগুলি নারী ও পুরুষকে সমান আকারের দেখায়। কুমারী জয়াওয়ার্দেনা দাবি করেন যে "খ্রিস্টপূর্ব ২০০০ সালের পরেই মহিলাদের প্রায়শই পুরুষদের তুলনায় কিছুটা ছোট দেখানো হয় যা সম্ভবত তাদের অবস্থা হ্রাসের ইঙ্গিত দেয়"।

### পশ্চিমা শাসন

মিশরের বিদেশী নিয়ন্ত্রণ বহু শতাব্দী ধরে দেশটির নেতৃত্বের স্থিতাবস্থা ছিল। দেশটির নিয়ন্ত্রণ প্রাথমিক রোমান আধিপত্য থেকে শুরু করে, ৭ম শতাব্দীতে আরবের দ্বারা বিজয় হওয়া দেশ এবং তারপর ১৬তম শতাব্দীতে তুর্কি অটোমান সাম্রাজ্যের অংশ হয়ে ওঠা (মিশরের ইতিহাস দেখুন, মিশরের) পর্যন্ত প্রসারিত ছিল। তবে মিশরে ফরাসি আক্রমণ ঘটে, যা মিশরীয় সমাজে নারীদের অবস্থান পরিবর্তন করতে শুরু করে এবং দেশে সামাজিক পরিবর্তনের সূচনাকে প্রভাবিত করে।

তথ্যসূত্র
---------

1. 1 2 3 4  Jeyawordena, Kumari (১৯৮৬)। *Feminism and Nationalism in the Third World*। Zed Books Ltd। আইএসবিএন 0-86232-264-2।
স্ট্রাটোমণ্ডল
**স্ট্রাটোমণ্ডল** অঞ্চল পৃথিবী থেকে ১২ কিলোমিটার (৭.৫ মাইল, ৩৯,০০০ ফুট) উপরে ট্রপোবিরতি হতে শুরু হয়ে স্ট্র্যাটোপজ পর্যন্ত ৫০ থেকে ৫৫ (৩১-৩৪ মাইল; ১৬০,০০০- ১৮০,০০০ ফুট) কিলোমিটার এলাকা জুড়ে বিস্তৃত। স্ট্রাটমণ্ডলে শীর্ষে বায়ুমন্ডলীয় চাপ সমুদ্র পৃষ্টের ১০০০ ভাগের এক। ওজোন স্তর দ্বারা অতিবেগুনি রশ্মির বিকিরণ শোষণ বৃদ্ধির কারণে উচ্চতার সঙ্গে সঙ্গে এই স্তরের তাপমাত্রা বাড়ে। ট্রপোপজে তাপমাত্রা যথেষ্ট কম, -৬০° সেলসিয়াস বা -৭৬° ফাঃ (২১০ কেলভিন); কিন্তু স্ট্র‍্যাটোমণ্ডল ধরে যত উপর দিকে ওঠা যায়, তত উষ্ণতা বাড়তে থাকে। স্ট্রাটোবিরতিতে পৌঁছে এই তাপমাত্রা তার সর্বোচ্চ মাত্রায় পৌঁছায় - ০° সেলসিয়াস। স্ট্র্যাটোবিরতি বাস্তবে স্ট্রাটোমণ্ডল ও মেসোমণ্ডলের মধ্যবর্তী সর্বোষ্ণ অঞ্চল।

তথ্যসূত্র
---------

1. ↑  বায়ুমন্ডলীয় বিজ্ঞান পত্রিকা (১৯৯৩)। "স্ট্রাটোমণ্ডল"। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১৩-১০-১৮।

| * দে
* স
পৃথিবীর বায়ুমণ্ডল |
| --- |
| 
* ট্রপোমণ্ডল
* স্ট্রাটোমণ্ডল
* মেসোমণ্ডল
* তাপমণ্ডল
* এক্সোমণ্ডল

 |
| 
* ট্রপোবিরতি
* স্ট্রাটোবিরতি
* মেসোবিরতি
* তাপবিরতি / এক্সোবেজ

 |
| 
* ওজোন স্তর
* টার্বোবিরতি
* আয়নমণ্ডল

 |
তিউনিসিয়া উত্তর আফ্রিকার একটি দেশ যা খ্রিস্টীয় ৭ম শতাব্দীতে ইসলামের আগমনের আগে রোমান, বার্বার এবং অন্যান্য সংস্কৃতির মিশ্রণ ছিল। ইসলামের আগমন তিউনিসিয়ায় একটি নতুন যুগের সূচনা করে, যার মধ্যে রয়েছে রাজনৈতিক, সাংস্কৃতিক এবং ধর্মীয় পরিবর্তন।

আরব বিজয়
---------

তিউনিসিয়ায় ইসলামের আগমনের সাথে সাথে আরব বিজয় ঘটে। ৬৪৭ সালে, উমাইয়া খিলাফতের অধীনে আরবরা উত্তর আফ্রিকার বেশিরভাগ অংশ জয় করে, যার মধ্যে তিউনিসিয়াও অন্তর্ভুক্ত ছিল। আরব বিজয়ের ফলে তিউনিসিয়ায় ইসলামের ব্যাপক প্রচার ঘটে।

আঘলাবিদ রাজবংশ
--------------

৭শ শতাব্দীর শেষের দিকে, আঘলাবিদ রাজবংশ তিউনিসিয়ায় প্রতিষ্ঠিত হয়। আঘলাবিদরা আরব বংশোদ্ভূত ছিল এবং তারা তিউনিসিয়ায় ইসলামী শাসন প্রতিষ্ঠা করে। আঘলাবিদ শাসনামলে, তিউনিসিয়ায় ইসলামী সংস্কৃতি এবং শিক্ষার বিকাশ ঘটে।

কারমাতি বিদ্রোহ
---------------

৯ম শতাব্দীতে, কারমাতি বিদ্রোহ ঘটে। কারমাতিরা ছিল একটি ইসলামী সম্প্রদায় যারা খলিফার কর্তৃত্ব অস্বীকার করেছিল। কারমাতি বিদ্রোহের ফলে তিউনিসিয়ায় রাজনৈতিক অস্থিরতা দেখা দেয়।

ফাতিমিদ খিলাফত
--------------

১০ম শতাব্দীতে, ফাতিমিদ খিলাফত তিউনিসিয়ায় প্রতিষ্ঠিত হয়। ফাতিমিদরা ছিল শিয়া মুসলমান এবং তারা তিউনিসিয়ায় ইসলামী সংস্কৃতির আরও বিকাশ ঘটায়। ফাতিমিদ শাসনামলে, তিউনিসিয়া উত্তর আফ্রিকার একটি গুরুত্বপূর্ণ সাংস্কৃতিক এবং অর্থনৈতিক কেন্দ্রে পরিণত হয়।

উসমানীয় শাসন
-------------

১৬শ শতাব্দীতে, উসমানীয় সাম্রাজ্য তিউনিসিয়া দখল করে। উসমানীয় শাসনামলে, তিউনিসিয়া একটি উসমানীয় প্রদেশ হিসাবে শাসিত হয়। উসমানীয় শাসনামলে, তিউনিসিয়ায় কিছু পরিবর্তন আসে, তবে ইসলামী সংস্কৃতি এবং শিক্ষার বিকাশ অব্যাহত থাকে।

ফরাসি উপনিবেশ
-------------

১৯শ শতাব্দীতে, ফ্রান্স তিউনিসিয়াকে একটি উপনিবেশে পরিণত করে। ফরাসি উপনিবেশ শাসনামলে, তিউনিসিয়ায় কিছু পরিবর্তন আসে, তবে ইসলামী সংস্কৃতি এবং শিক্ষার বিকাশ অব্যাহত থাকে।

স্বাধীনতা
---------

১৯৫৬ সালে, তিউনিসিয়া ফ্রান্স থেকে স্বাধীনতা লাভ করে। স্বাধীনতার পর, তিউনিসিয়া একটি ইসলামী প্রজাতন্ত্রে পরিণত হয়।

উপসংহার
-------

ইসলামের প্রাথমিক যুগে তিউনিসিয়ায় একটি উল্লেখযোগ্য পরিবর্তন ঘটে। আরব বিজয়ের ফলে তিউনিসিয়ায় ইসলামের ব্যাপক প্রচার ঘটে এবং ইসলামী সংস্কৃতি এবং শিক্ষার বিকাশ ঘটে। তিউনিসিয়া উত্তর আফ্রিকার একটি গুরুত্বপূর্ণ সাংস্কৃতিক এবং অর্থনৈতিক কেন্দ্রে পরিণত হয়।
**গুলিয়াখালী সমুদ্র সৈকত** বাংলাদেশের চট্টগ্রামের সীতাকুণ্ড উপজেলায় নদীর মোহনায় অবস্থিত। এটি মুরাদপুর সৈকত নামেও পরিচিত। সমুদ্রসৈকতটিকে পর্যটন সংরক্ষিত এলাকা ঘোষণা করেছে সরকার। উপকূলীয় সংরক্ষিত বনাঞ্চলের ২৫৯ দশমিক ১০ একর জায়গা এই ঘোষণার আওতায় থাকবে।

ইতিহাস
------

সৈকতটি সম্পর্কে ধারণা কম থাকায় পূর্বে এখানে মানুষের সমাগম কম হতো। ২০১৪ সালে চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট) কিছু ছাত্র ঘুরে তার ছবি ফেসবুক, ইউটিউবে আপলোড করেন। এরপরই সৈকতটির ব্যাপারে সবাই জানতে পারেন। বর্তমানে এখানে প্রচুর মানুষের সমাগম হয়।

অবস্থান
-------

গুলিয়াখালী সমুদ্র সৈকত এটি সীতাকুণ্ডের সীতাকুণ্ড বাজার থেকে ৫ কিলোমিটার দূরত্বে অবস্থিত।

প্রাকৃতিক নৈসর্গ
----------------

প্রকৃতি ও গঠনগত দিক থেকে এটি অন্যান্য সমুদ্র সৈকত থেকে সম্পূর্ণ আলাদা। সৈকতের পশ্চিমে দিগন্ত জোড়া জলরাশি, পূর্ব দিকে তাকালে দেখা মেলে পাহাড়ের। এলাকায় কেওড়া বন রয়েছে। কেওড়া বনের মাঝ দিয়ে বয়ে যাওয়া খালের চারদিকে কেওড়া গাছের শ্বাসমূল দেখা যায়। এই বন সমুদ্রের অনেকটা গভীর পর্যন্ত চলে গেছে। এর পরিবেশ সোয়াম্প ফরেস্ট ও ম্যানগ্রোভ বনের মত। সৈকত জুড়ে সবুজ গালিচার বিস্তীর্ণ ঘাস একে অন্যান্য সমুদ্র সৈকত থেকে করেছে অন্যন্য। এই সবুজের মাঝ দিয়েে এঁকে বেঁকে গেছে সরু নালা। নালাগুলো জোয়ারের সময় পানিতে ভরে উঠে। পাখি, ঢেউ আর বাতাসের মিতালীর অনন্য অবস্থান দেখা যায় এই সমুদ্র সৈকতে। সৈকতের পাঁচ কিলোমিটারের মধ্যে চন্দ্রনাথ পাহাড় ও মন্দির, বোটানিক্যাল গার্ডেন ও ইকোপার্কের সহস্রধারা ও সুপ্তধারা নামের দুটি ঝরনা।

পর্যটন কেন্দ্র
--------------

প্রকৃতির অপরূপ সৌন্দর্যে ভরপুর চট্টগ্রামের সীতাকুণ্ডের গুলিয়াখালী সমুদ্র সৈকতকে পর্যটন সংরক্ষিত এলাকা হিসেবে ঘোষণা করেছে বেসরকারি বিমান পরিবহন ও পর্যটন মন্ত্রণালয়। সৈকতটি এতদিন সরকারি ভাবে পর্যটন কেন্দ্র হিসেবে স্বীকৃতি লাভ না করলেও সেখানে প্রচুর মানুষের সমাগম হয়ে থাকে। যা স্থানীয় অর্থনীতিতে অবদান রাখছে। আগে সৈকতে বোট ভাড়া/গাড়ি পার্কিং এর কোন সু-ব্যবস্থা ছিল না। সাম্প্রতিক সময়ে কর্তৃপক্ষ তা বেঁধে দিয়েছেন। তবে ট্যুরিস্ট পুলিশ না থাকায় রাতে সৈকতটি নিরাপদ নয়।

চিত্রশালা
---------

* 
* 
* 
* 
* 
* 
* 
* 
* 
* 
* 
* 
* 

*

আরও দেখুন
---------

* চন্দ্রনাথ পাহাড়
* বাংলাদেশের সমুদ্র সৈকতের তালিকা

তথ্যসূত্র
---------

1. ↑  "যেন বিন্দু বিন্দু দ্বীপ"। সংগ্রহের তারিখ ২০১৮-১২-০৭।
2. 1 2  "সীতাকুণ্ডের গুলিয়াখালী সৈকতকে পর্যটন সংরক্ষিত এলাকা ঘোষণা"। সংগ্রহের তারিখ ২০২২-০১-১১। [*স্থায়ীভাবে অকার্যকর সংযোগ*]
3. 1 2  "এ যেন শিল্পীর তুলিতে আঁকা"। প্রথম আলো। ১৩ নভেম্বর ২০১৯। সংগ্রহের তারিখ ২৪ আগস্ট ২০২০।

উইকিমিডিয়া কমন্সে **গুলিয়াখালী সমুদ্র সৈকত** সংক্রান্ত মিডিয়া রয়েছে।

উইকিভ্রমণে ***গুলিয়াখালী সমুদ্র সৈকত*** সম্পর্কিত ভ্রমণ নির্দেশিকা রয়েছে।
**বাসন্তী দেবী** (২৩ মার্চ ১৮৮০ - ৭ মে ১৯৭৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। তিনি ছিলেন ব্রিটিশ কারাগারে কারারুদ্ধ প্রথম স্বাধীনতা সংগ্রামী নারী।

জন্ম পরিবার শিক্ষা
------------------

বাসন্তী দেবী ২৩ মার্চ ১৮৮০ সালে কলকাতায় জন্মগ্রহণ করেন। তার পিতার নাম বরদানাথ হালদার ও মাতার নাম হরিসুন্দরী দেবী। তার পিতা ছিলেন আসামের বিজনি ও অভয়াপুরী এস্টেটের দেওয়ান। দশ বছর বয়েসে তিনি দার্জিলিংয়ের লরেটে কনভেন্টে শিক্ষার জন্যে ভর্তি হন। ১৮৯৬ সালে দেশবন্ধু চিত্তরঞ্জন দাশের সাথে বিবাহ হয়।

রাজনৈতিক জীবন
-------------

১৯২০ সালে চিত্তরঞ্জন দাশের সাথে অসহযোগ আন্দোলনে যোগ দেন। তিনি ১৯২১ সালে নারীদের অসহযোগ আন্দোলনে যোগ দেওয়ার জন্য উদ্বুদ্ধ করেন। ১৯২১ সালে চিত্তরঞ্জন দাশ যখন গ্রেপ্তার হন তখন তিনি আইন অমান্য ও হরতালের ঘোষণা দেন। এর পরে তিনিও গ্রেপ্তার হন বড়বাজার এলাকায় হরতাল করার সময়। তাদের গ্রেপ্তারে সারা বাংলা জুড়ে ব্যাপক উত্তেজনা ছড়িয়ে পড়লে পুলিশ তাকে ছেড়ে দিতে বাধ্য হয়। 
নেতাজী সুভাষ চন্দ্র বসু তাকে 'মা' সম্বোধন করতেন। তিনি ও চিত্তরঞ্জন দাশ মিলে সম্পাদনা করতেন ***বাঙলার কথা*** পত্রিকা। ১৯২২ সালে এপ্রিল মাসে চট্টগ্রামে যে বঙ্গীয় প্রাদেশিক সম্মেলন অনুষ্ঠিত হয় সেখানে তিনি সভানেতৃত্ব করেন এবং দেশবন্ধুর নতুন কর্মপন্থা ইঙ্গিত করেন। দেশবন্ধু তখনও জেলে ছিলেন। তিনি দেশবন্ধুর সাথে সংগঠন গড়ে তোলা ও ভারতের স্বাধীনতা আন্দোলন জন্য কাজ করেছেন। ১৯২২ সালে চট্টগ্রামে বঙ্গীয় প্রাদেশিক সম্মেলনে সভানেত্রী ছিলেন। দেশবন্ধু ও তার তিন সন্তান- দুই কন্যা, অপর্ণা ও কল্যাণী ও একপুত্র চিররঞ্জন। ১৯২৬ সালে একমাত্র পুত্র চিররঞ্জনের মৃত্যুর পর রাজনৈতিক জীবন থেকে অবসর নেন। এর পরেও তাকে অনেক পারিবারিক বিপর্যয় ও ব্যক্তিগত শোক সহ্য করতে হয়েছিল। প্রথমে স্বামী, পুত্র, এরপর নাবালিকা পৌত্রী, পুত্রবধু, জামাতা এবং জ্যেষ্ঠা কন্যার মৃত্যু হয় তার জীবদ্দশায়। তার দৌহিত্র সিদ্ধার্থ শংকর রায় পশ্চিমবঙ্গের ভূতপূর্ব মুখ্যমন্ত্রী ও মার্কিন যুক্তরাষ্ট্রের রাষ্ট্রদূত ছিলেন। এক দৌহিত্রী মঞ্জুলা বসু প্রথম মহিলা অ্যাডভোকেট জেনারেল।

মৃত্যু
------

বাসন্তী দেবী ৭ মে ১৯৭৪ মৃত্যুবরণ করেন। কলকাতা কেওড়াতলা মহাশ্মশান প্রাঙ্গণে তার স্মৃতি সমাধি মন্দির বর্তমান।

তথ্যসূত্র
---------

1. 1 2  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ৬৫-৬৭। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
ইন্সটিটিউট অব সায়েন্স অ্যান্ড টেকনোলজি নিবন্ধের সাথে বিভ্রান্ত হবেন না।

**বাংলাদেশ বিজ্ঞান ও প্রযুক্তি ইনস্টিটিউট** বাংলাদেশের একটি প্রকৌশল শিক্ষাপ্রতিষ্ঠান। এটি বিশ্ববিদ্যালয় পর্যায়ের একটি প্রতিষ্ঠান, যা ঢাকা জেলায় অবস্থিত। প্রতিষ্ঠানটি বাংলাদেশের জাতীয় বিশ্ববিদ্যালয়ের অধিভুক্ত। এই ইনস্টিটিউটটি বিএসসি প্রকৌশল কোর্সের পাশাপাশি ডিপ্লোমা কোর্সও প্রদান করে থাকে ।

ইতিহাস
------

১৯৯৯ সালে ঢাকার কাকরাইলে প্রকৌঃ এস কে বনিক কর্তৃক প্রতিষ্ঠানটি প্রতিষ্ঠা করা হয়। এই প্রতিষ্ঠানটি একটি পরিচালনা কমিটি দ্বারা নিয়ন্ত্রিত হয়। কমিটিতে একজন অধ্যক্ষ থাকেন, যিনি বিজ্ঞান ও প্রকৌশল অনুষদের প্রধান, ব্যবসায় শিক্ষা অনুষদের প্রধান। কমিটি জাতীয় বিশ্ববিদ্যালয়ের বিধি ও বিধানগুলির মধ্যে থেকে প্রতিষ্ঠানটি পরিচালনা করে থাকে।

জাতীয় বিশ্ববিদ্যালয়ের অধীনে প্রোগ্রাম এবং কোর্স
-------------------------------------------------

* কম্পিউটার বিজ্ঞান ও প্রকৌশল (সিএসই) এ এম.এস.সি
* ব্যবসায় প্রশাসনে মাস্টার্স (এমবিএ)
* কম্পিউটার বিজ্ঞান ও প্রকৌশল (সিএসই) এ বি.এসসি (অনার্স)
* ইলেক্ট্রনিক্স ও যোগাযোগ প্রকৌশল (ইসিই) এ বি.এসসি (অনার্স)
* ব্যবসায় প্রশাসনে স্নাতক (বিবিএ)

বাংলাদেশ কারিগরি শিক্ষা বোর্ডের অধীনে অন্যান্য কোর্স
----------------------------------------------------

* কম্পিউটার প্রযুক্তিতে ডিপ্লোমা
* বৈদ্যুতিক প্রযুক্তিতে ডিপ্লোমা
* ইলেকট্রনিক্স প্রযুক্তিতে ডিপ্লোমা
* এইচএসসি ব্যবসায় ব্যবস্থাপনা (বিএম)

হোস্টেল
-------

বর্তমানে এই ইনস্টিটিউটে মেয়েদের জন্য একটি পৃথক হোস্টেল রয়েছে।

তথ্যসূত্র
---------

1. ↑  "বাংলাদেশ বিজ্ঞান ও প্রযুক্তি ইনস্টিটিউটের ওয়েবসাইট"। ২৮ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১৩।
**গুরুগ্রাম**(হিন্দি: गुरुग्राम; প্রাক্তন নাম গুরগাঁও *गुड़गाँव*) হলো ভারতের হরিয়ানা রাজ্যের গুরগাঁও জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৮°২৮′ উত্তর ৭৭°০২′ পূর্ব﻿ / ﻿২৮.৪৭° উত্তর ৭৭.০৩° পূর্ব﻿ / 28.47; 77.03। সমুদ্র সমতল হতে এর গড় উচ্চতা হল ২২০ মিটার (৭২১ ফুট)।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে গুরুগ্রাম শহরের জনসংখ্যা হল ১৭৩,৫৪২ জন। এর মধ্যে পুরুষ ৫৪% এবং নারী ৪৬%।

এখানে সাক্ষরতার হার ৭৭%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে গুরুগ্রামের সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

অর্থনীতি
--------

এই শহর ভারতে তৃতীয় সর্বোচ্চ প্রতি মাথাপিছু আয়ের সাথে একটি অগ্রণী আর্থিক ও শিল্প হাবে পরিণত হয়েছে। কুশমান এন্ড ওয়েকফিল্ড এর সমীক্ষা অনুযায়ী এখানে অফিস ঘরের মূল্য ভারতের মধ্যে সবচেয়ে ব্যায়বহুল।

তথ্যসূত্র
---------

1. ↑  "Gurgaon"। *Falling Rain Genomics, Inc*। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
3. ↑  "Delhi-NCR 84th most expensive office location globally"।
**সুলতান কোসেন** (তুর্কি: Sultan Kösen)তুর্কি: [suɫtɑn køsen]; জন্ম ১০ ডিসেম্বর ১৯৮২) হচ্ছেন একজন কুর্দি বংশোদ্ভূত তুর্কি কৃষক যিনি ২৫১ সেন্টিমিটার (৮ ফু ৩ ইঞ্চি) উচ্চতা সহ সবচেয়ে লম্বা জীবিত পুরুষ হিসেবে গিনেস বিশ্ব রেকর্ডে স্থান করে নেন। একটি টিউমার তার পিটুইটারি গ্রন্থিকে প্রভাবিত করার ফলে তার উচ্চতা বৃদ্ধি পেতে থাকে। তার শারীরিক উচ্চতার কারণে তিনি বগলি-লাঠি ব্যবহার করে হাঁটেন।

জীবনী
-----

২০০৯ সালে কোসেন তার পিতা-মাতা, তিন ভাইবোনসহ সবার সাথে বসবাস করতেন, যাদের সবার উচ্চতা ছিল আদর্শ মাপের। উচ্চতার কারণে তিনি প্রাতিষ্ঠানিক শিক্ষা সম্পূর্ণ করতে ব্যর্থ হন, এর পরিবর্তে বরং কৃষক হিসেবে খণ্ডকালীন কাজ করতেন। তিনি লম্বা হওয়ার জন্য যেসব সুবিধা পান তার কথা বলতে গিয়ে দূরের কিছু দেখতে পারা এবং বৈদ্যুতিক বাতি পরিবর্তন ও পর্দা টানানোর মতো গৃহস্থালি কাজে পরিবারকে সাহায্য করতে সক্ষম হওয়ার কথা বর্ণনা করেন। অসুবিধার কথা বর্ণনা করতে গিয়ে ১২৬ সেন্টিমিটার (৪৯.৬১ ইঞ্চি) লম্বা পা এবং ৯৭ সেন্টিমিটার (৩৮.১৯ ইঞ্চি) লম্বা জামার আস্তিন বা তার মাপের জুতা-স্যান্ডেল খুঁজে না পাওয়া বা গড়পড়তার একটি গাড়িতে তার স্থান করা কঠিন বলে তিনি উল্লেখ করেছেন।

রেকর্ড
------

২৫ আগস্ট ২০০৯ সালে গিনেস বিশ্ব রেকর্ড কর্তৃক তার নিজ দেশে কোসেনের উচ্চতা ২৪৬.৪ সেমি (৮ ফু ১.০১ ইঞ্চি) রেকর্ড করা হয়েছিল, যার মাধ্যমে২.৩৬১ মি (৭ ফু ৮.৯৫ ইঞ্চি) উচ্চতা বিশিষ্ট সাবেক বিশ্বরেকর্ডধারী বাও জিশুনকে টপকে যান। এছাড়াও ২৭.৫ সেমি (১০ ৩⁄৪ ইঞ্চি) নিয়ে সবচেয়ে লম্বা হাত, এবং ৩৬.৫ সেমি (১৪ ১⁄৪ ইঞ্চি) (বাম পা) ও ৩৫.৫ সেমি (১৪ ইঞ্চি) (ডান পা) নিয়ে দ্বিতীয় বৃহত্তম পায়ের বর্তমান গিনেস রেকর্ডটিও তার দখলে রয়েছে।

২৫শে আগস্ট, ২০১০ সালে ভার্জিনিয়া বিশ্ববিদ্যালয় অনুযায়ী, ডাক্তারদের দ্বারা ২৫৪.৩ সেমি (৮ ফু ৪ ইঞ্চি) পর্যন্ত উচ্চতা নিশ্চিত করা হয়েছিল এবং স্কোলিওসিসদের এবং খারাপ অঙ্গভঙ্গির দ্বারা কৃত্রিমভাবে কমিয়ে বলা হয়েছিল যে এটি কোসেনের সম্ভাব্য প্রকৃত উচ্চতা হতে পারে।

৯ ফেব্রুয়ারি ২০১১-এ কোসেনকে *গিনেস ওয়ার্ল্ড রেকর্ডস* কর্তৃক ২৫১ সেমি (৮ ফু ২.৮২ ইঞ্চি) পরিমাপ করা হয় এবং তার হাত পুনরায় পরিমাপ করে ২৮ সেমি (১১.০২ ইঞ্চি) পাওয়া যায়, যা তার পূর্বের রেকর্ডটি ভেঙে দেয়।

তথ্যসূত্র
---------

1. ↑  *Guinness World Records 2009* page 73
2. 1 2 3  "Tallest man - Living"। *guinnessworldrecords.com*। Guinness World Records। সংগ্রহের তারিখ ১০ অক্টোবর ২০১৪।
3. ↑  "World's tallest man Sultan Kosen, an ethnic Kurd, marries in Turkey's Kurdistan"। *ekurd.net*। সংগ্রহের তারিখ ২৬ মার্চ ২০১৮।
4. ↑  "Dangerous Growth Stopped for World's Tallest Man"। সংগ্রহের তারিখ ২৬ মার্চ ২০১৮।
5. ↑  "Bodyshock - Episode Guide - All 4"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৮।
6. ↑  "World's tallest man September 2009"। *The Age*। Melbourne।
7. 1 2  "World's tallest man over 8ft high"। *BBC News*। ১৭ সেপ্টেম্বর ২০০৯। সংগ্রহের তারিখ ১৮ ডিসেম্বর ২০১৫।
8. ↑  "Tallest man: 'Don't be afraid of me because I'm tall'"। *The Orange County Register*।

বহিঃসংযোগ
---------


উইকিমিডিয়া কমন্সে **সুলতান কোসেন** সংক্রান্ত মিডিয়া রয়েছে।

* Dünyanın en uzun insanı bir Türk - NTV
* The Tallest Man in the world

|
|  |
| পূর্বসূরীবাও জিশুন | **সবচেয়ে লম্বা স্বীকৃত ব্যক্তি**১৭ সেপ্টেম্বর ২০০৯– | উত্তরসূরীবিদ্যমান |
|
**সেলিমাই মসজিদ** (আলবেনীয়: *Xhamia e Selimiye*) আলবেনিয়ার উত্তর-পশ্চিমাঞ্চলের শহর স্কোদারে অবস্থিত একটি ঐতিহাসিক মসজিদ। এটি ১৬শ শতাব্দীতে নির্মিত হয়েছিল এবং এটি আলবেনিয়ার সবচেয়ে গুরুত্বপূর্ণ ঐতিহাসিক মসজিদগুলির মধ্যে একটি।

মসজিদটি স্কোদারের কেন্দ্রস্থলে অবস্থিত এবং এটি একটি উঁচু মিনারের জন্য পরিচিত। মসজিদটি তার সুন্দর স্থাপত্য এবং টাইলওয়ার্কের জন্যও পরিচিত।

মসজিদের নির্মাণ
---------------

সেলিমাই মসজিদটি ১৬শ শতাব্দীতে নির্মিত হয়েছিল। মসজিদটি মূলত একটি ছোট মসজিদ ছিল, কিন্তু এটি পরবর্তীতে সম্প্রসারিত হয়েছিল।

মসজিদটির নির্মাণের জন্য ব্যবহৃত উপকরণগুলির মধ্যে রয়েছে মার্বেল, পাথর এবং টাইলস। মসজিদের দেয়ালগুলি মার্বেল এবং পাথর দিয়ে তৈরি এবং এটি একটি সুন্দর টাইলওয়ার্ক দিয়ে সজ্জিত।

মসজিদের মিনারের উচ্চতা প্রায় ৬৭ মিটার। মিনারের শীর্ষে একটি বড় ঝাড়বাতি রয়েছে।

মসজিদের অভ্যন্তর
----------------

সেলিমাই মসজিদের অভ্যন্তরটি প্রশস্ত এবং উজ্জ্বল। মসজিদের অভ্যন্তরে একটি বড় মিহরাব রয়েছে। মিহরাবটি একটি সুন্দর টাইলওয়ার্ক দিয়ে সজ্জিত।

মসজিদের অভ্যন্তরে একটি বড় ঝাড়বাতিও রয়েছে। ঝাড়বাতিটি ব্রোঞ্জ দিয়ে তৈরি এবং এটি বিভিন্ন রঙের কাচ দিয়ে সজ্জিত।

মসজিদের ইতিহাস
--------------

মসজিদটি বিভিন্ন সময়ে বিভিন্ন শাসকের দ্বারা পুনর্নির্মাণ করা হয়েছিল। মসজিদের বর্তমান রূপটি ১৬শ শতাব্দীতে অটোমান সাম্রাজ্যের সুলতান প্রথম সেলিম দ্বারা নির্মিত হয়েছিল।

মসজিদের গুরুত্ব
---------------

সেলিমাই মসজিদ একটি গুরুত্বপূর্ণ সাংস্কৃতিক এবং ধর্মীয় স্থাপনা। এটি আলবেনিয়ার মুসলিম ঐতিহ্যের একটি গুরুত্বপূর্ণ প্রতীক।

মসজিদটি আলবেনিয়ার সবচেয়ে গুরুত্বপূর্ণ ঐতিহাসিক মসজিদগুলির মধ্যে একটি। এটি একটি জনপ্রিয় পর্যটন আকর্ষণ এবং এটি আলবেনিয়ার মুসলিম সম্প্রদায়ের জন্য একটি গুরুত্বপূর্ণ ধর্মীয় কেন্দ্র।

মসজিদের বর্তমান অবস্থা
----------------------

সেলিমাই মসজিদটি একটি সক্রিয় ধর্মীয় কেন্দ্র। এটি আলবেনিয়ার মুসলিম সম্প্রদায়ের জন্য একটি গুরুত্বপূর্ণ স্থান। মসজিদটি প্রতিদিন নামাজের জন্য খোলা থাকে এবং এটি একটি জনপ্রিয় পর্যটন আকর্ষণও। মসজিদটি ভাল অবস্থায় রয়েছে এবং এটি একটি গুরুত্বপূর্ণ সাংস্কৃতিক এবং ধর্মীয় স্থাপনা হিসেবে তার ভূমিকা পালন করে চলেছে।

তথ্যসূত্র
---------

1. ↑  "Zani i Naltë"। পৃষ্ঠা 2। সংগ্রহের তারিখ অক্টোবর ১০, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নভোচারী দিবস** হল একটি মার্কিন ছুটির দিন, যা নাসার মহাকাশচারী এবং তাদের কৃতিত্বকে উৎসর্গ করে৷ এটি একটি "ভাসমান" ছুটি, যা জানুয়ারির শেষ শুক্রবার পালন করা হয়।

সাধারণভাবে
----------

এই তারিখটি বেছে নেওয়া হয়েছিল[] কারন এই সময়ে সংঘটিত মহাকাশ-সম্পর্কিত বিপর্যয়কে স্মরণ করার জন্য, যার মধ্যে রয়েছে ২৭ জানুয়ারী ১৯৬৭ এ্যাপোলো ১  যানে থাকা কমান্ড পাইলট ভার্জিল গ্রিসম, সিনিয়র পাইলট এডওয়ার্ড হিগিন্স হোয়াইট এবং পাইলট রজার শ্যাফির মৃত্যু হয়েছিল। ২৮ জানুয়ারী ১৯৮৬-এ স্পেস শাটল *চ্যালেঞ্জার* এবং  ফেব্রুয়ারী ২০০৩  এ স্পেস শাটল <i id="mwGA">কলম্বিয়ার</i> বিপর্যয় হয়েছিল।

এই ছুটির উদযাপনকারীরা তাদের জানালায় একটি মোমবাতি জ্বালায়, মহাকাশচারীদের ত্যাগের প্রতি প্রতিফলিত করতে এবং তাদের নিজস্ব একটি ব্যক্তিগত স্বপ্ন বা লক্ষ্যে নিজেকে পুনরায় উৎসর্গ করতে বলা হয়, অ্যালান শেপার্ডের একটি উদ্ধৃতির উল্লেখ। একটি মহাকাশ মিশনের সময় ঘন্টার পর ঘন্টা তার স্যুটে আটকে থেকে, প্রযুক্তিগত বিলম্ব সহ্য করে, তার ধৈর্য শেষ হয়ে যায় এবং তিনি বলেন "কেন আপনি আপনার সামান্য সমস্যাটি সমাধান করবেন না এবং এই মোমবাতিটি জ্বালাবেন না!"

তথ্যসূত্র
---------

1. ↑  Mansfield, Cheryl L. (১৬ মার্চ ২০১৫)। "Apollo 1"।
2. ↑  Warnock, Lynda (১৯ জানুয়ারি ২০১৬)। "NASA - STS-51L Mission Profile"।
3. ↑  Warnock, Lynda। "NASA - STS-107"।
4. ↑  ""Light This Candle": The Hours Before Freedom 7"। ৯ মে ২০১২।
**পাইরা ল্যাবস** (ইংরেজি: Pyra Labs) হল গুগলের (আলফাবেট) একটি সহায়ক সংস্থা যা ১৯৯৯ সালে ব্লগার পরিষেবা তৈরি করেছিল৷ গুগল ২০০৩ সালে পাইরা ল্যাবস অধিগ্রহণ করে।

ইতিহাস
------

পাইরা ইভান উইলিয়ামস এবং মেগ হুরিহান উভয়ে মিলে প্রতিষ্ঠা করেছিলেন। কোম্পানির প্রথম পণ্যের নামও "পাইরা" ছিল, যা ছিল একটি ওয়েব অ্যাপ্লিকেশন। এটি একটি প্রকল্প ম্যানেজার ছিল, যা যোগাযোগ ব্যবস্থাপক এবং করণীয় তালিকাকে একত্রিত করত। তাদের প্রোগ্রামার জ্যাক ডরসি একটি ওয়েবপেজে কাজ করার জন্য একটি এফটিপি প্রোগ্রাম পরিবর্তন করেন। যা অনলাইন ব্যবহারকারীদের একটি ওয়েবপেজ ওয়েব-লগে আপলোড করতে সক্ষম করে। ১৯৯৯ সালে বিটা অবস্থায় থাকাকালীন সময়ে পাইরার মূল কথাগুলি একটি ইন-হাউস টুলে পুনরুদ্ধার করা হয়েছিল যা পরবর্তীতে ব্লগার হয়ে উঠে। পরিষেবাটি ১৯৯৯ সালের আগস্টে জনসাধারণের জন্য উপলব্ধ করা হয়েছিল। এই কোডিংয়ের বেশিরভাগই পল বাউশ এবং ম্যাথু হাউহেই করেছিলেন।

প্রাথমিকভাবে, ব্লগার সম্পূর্ণ বিনামূল্যে ছিল এবং কোন রাজস্ব মডেল ছিল না। ২০০১ সালের জানুয়ারিতে পাইরা একটি নতুন সার্ভার কেনার জন্য ব্লগার ব্যবহারকারীদের অনুদান চেয়েছিল। প্রায় একই সময়ে কোম্পানির মূলধনের টাকা শেষ হয়ে যায়। তখন কর্মচারীরা কয়েক সপ্তাহ বেতন ছাড়াই চলতে থাকে। এমনকি কিছু ক্ষেত্রে কয়েক মাস ধরে বেতন ছাড়াই চলতে থাকে। কিন্তু এটি স্থায়ী হতে পারেনি এবং অবশেষে উইলিয়ামস সহ-প্রতিষ্ঠাতা হুরিহানসহ সকলের দ্বারা ব্যাপকভাবে ওয়াক-আউটের সম্মুখীন হন। উইলিয়ামস কোম্পানিটিকে কার্যত একাই পরিচালনা করেছিলেন। পরে তিনি ট্রেলিক্সের দ্বারা একটি বিনিয়োগ সুরক্ষিত করতে সক্ষম হন। সেসময়ে ট্রেলিক্সের প্রতিষ্ঠাতা ড্যান ব্রিকলিন পাইরার পরিস্থিতি সম্পর্কে অবগত হয়েছিলেন। এর মাধ্যমে বিজ্ঞাপন-সমর্থিত ব্লগস্পট এবং ব্লগার প্রো আবির্ভূত হয়।

২০০২ সালে ব্লগারকে অন্য কোম্পানির কাছে লাইসেন্স দেওয়ার জন্য সম্পূর্ণরূপে পুনরায় লেখা হয়েছিল, যার মধ্যে প্রথমটি ছিল ব্রাজিলের গ্লোবো.কম।

১৭ ফেব্রুয়ারী ২০০৩ তারিখে পাইরা একটি অপ্রকাশিত অর্থের বিনিময়ে গুগল দ্বারা অধিগ্রহণ করা হয়েছিল।

তথ্যসূত্র
---------

1. 1 2  McIntosh, Neil (২০০৩-০২-১৮)। "Google buys Blogger web service"। *the Guardian* (ইংরেজি ভাষায়)। সংগ্রহের তারিখ ২০১৮-০১-২৫।
2. ↑  Rosenberg, Scott (২০০৯-০৭-০৭)। "The Blogger Catapult: Evan Williams and Meg Hourihan"। *Say Everything: How Blogging Began, What It's Becoming, and Why It Matters*। Crown। পৃষ্ঠা 101 ‒ 130। আইএসবিএন 978-0307451361।
3. ↑  Kahney, Leander (২০০১-০১-০৪)। "Dot-Com Begs for Bucks"। *Wired*। সংগ্রহের তারিখ ২০১২-০৪-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* অফিসিয়াল সাইট
* ব্লগারের ইতিহাস পুনর্নির্মাণ
* কিভাবে ব্লগার চুক্তি ঘটেছে
"পূর্বদিক (খোরাসান) থেকে কিছু লোক বের হয়ে আসবে, যারা ইমাম মাহদির খিলাফত প্রতিষ্ঠায় সাহায্য করবে এবং খিলাফত প্রতিষ্ঠা সহজ করে দিবে"।(সহিহ মুসলিম, খণ্ড ৩, হাদিস নং ২৮৯৬; সুনানে ইবনে মাজা, খণ্ড ৩, হাদিস নং ৪০৮৮)

  

"যখন তোমরা দেখবে, কালো পতাকাগুলো খোরাসানের দিক থেকে এসেছে, তখন তাদের সাথে যুক্ত হয়ে যেও। কেননা, তাদেরই মাঝে আল্লাহর খলীফা মাহদি থাকবে"। (মুসনাদে আহমাদ, খণ্ড ৫, পৃষ্ঠা ২৭৭; কানজুল উম্মাল, খণ্ড ১৪, পৃষ্ঠা ২৪৬; মিশকাত শরীফ, কেয়ামতের আলামত অধ্যায়)

  

"ঐ দিক থেকে একটি দল আসবে (হাত দিয়ে তিনি পূর্ব দিকে ইশারা করলেন)। তারা কালো পতাকাবাহী হবে। তারা সত্যের (পূর্ণ ইসলামী শাসনের) দাবী জানাবে, কিন্তু তাদেরকে দেওয়া হবে না। দুইবার বা তিনবার এভাবে দাবী জানাবে, কিন্তু তখনকার শাসকগণ তা গ্রহণ করবে না। শেষ পর্যন্ত তারা (ইসলামী শাসন ব্যবস্থার দায়িত্ব) আমার পরিবারস্থ একজন লোকের (ইমাম মাহদির) হাতে সোপর্দ করে দিবে। সে জমিনকে ন্যায় এবং নিষ্ঠার মাধ্যমে ভরে দিবে, ঠিক যেমন ইতিপূর্বে অন্যায় অত্যাচারের মাধ্যমে ভরে দেওয়া হয়েছিল। সুতরাং তোমাদের মধ্যে যদি কেউ ঐ সময় জীবিত থাকো, তবে অবশ্যই তাদের দলে এসে শরীক হয়ে যেও – যদিও বরফের উপর কনুইয়ে ভর দিয়ে আসতে হয়"।

(আবু আ’মর আদ দাইনিঃ ৫৪৭, মুহাক্কিক আবু আবদুল্লাহ সাফেঈ হাদিসটিকে সহীহ বলেছেন)

  

"শেষ পর্যন্ত আল্লাহ পাক পূর্বদিক থেকে কালো পতাকাবাহী লোকদেরকে পাঠাবেন। যারা ঐ কালো পতাকাবাহী লোকদেরকে সাহায্য করল, আল্লাহ তায়ালাও তাকে সাহায্য করবেন। যে তাকে ছেড়ে দিল, আল্লাহ তায়ালাও তাকে ছেড়ে দেবেন। তারপর ঐ কালো পতাকাবাহী দল এমন এক ব্যক্তি (ইমাম মাহদি) এর কাছে আসবে – যার নাম আমার নামের মতো হবে। তারা ঐ ব্যক্তি (ইমাম মাহদি) এর উপর শাসনব্যবস্থার দায়িত্ব সোপর্দ করবে। সুতরাং, আল্লাহ তায়ালাও তাদেরকে সহযোগিতা করবেন"।(আলফিতান, নুয়া’ইম ইবনে হাম্মাদঃ ৮৬০)

  

"যখন কালো পতাকাগুলো পূর্ব দিক (খোরাসান) থেকে বের হবে, তখন কোন বস্তু তাদেরকে প্রতিহত করতে সক্ষম হবে না। এমনকি এই পতাকাকে ইলিয়ায় (বাইতুল মুকাদ্দাসে) উত্তোলন করা হবে (খেলাফত প্রতিষ্ঠা করবে)"।(সুনানে তিরমিজি, হাদিস নং ২২৬৯;মুসনাদে আহমাদ, হাদিস নং ৮৭৬০)

  

  

কথা হলো আমরা জানিনা - তারাই কি মহানবী (সাঃ) দ্বারা বর্ণিত সেই দল কিনা ? আরো কিছু দিন সময় গেলে বুঝা যাবে হয়ত । আল্লাহ আমাদের ফেতনা ফ্যাসাদ থেকে হেফাজত করুন । আমিন ।
১৯৬৯ সালের সেপ্টেম্বরে মালদ্বীপে সংসদীয় নির্বাচন অনুষ্ঠিত হয় যা ১৯৬৮ সালের সংবিধানের অধীনে প্রথম নির্বাচন।  নবনির্বাচিত গণ মজলিস ১৯৭০ সালের ফেব্রুয়ারি মাসে সম্মিলিত হয়।

পটভূমি
------

১৯৬৫ সালে মালদ্বীপ স্বাধীনতা লাভ করে। সুলতান মুহাম্মদ ফরিদ দিদির অধীনে একটি সাংবিধানিক রাজতন্ত্র থেকে দেশকে প্রজাতন্ত্রে পরিবর্তন করে ১৯৬৮ সালের মার্চে একটি গণভোটে একটি নতুন সংবিধান অনুমোদিত হয়েছিল। প্রধানমন্ত্রী ইব্রাহিম নাসিরকে পিপলস মজলিস প্রেসিডেন্ট হিসেবে নির্বাচিত করেন এবং তারপর ১৯৬৮ সালের সেপ্টেম্বরে একটি পাবলিক ভোটে নিশ্চিত করা হয়।

নির্বাচনী ব্যবস্থা
------------------

১৯৬৮ সালের সংবিধানে ৪৬ জন নির্বাচিত সদস্য এবং আটজন রাষ্ট্রপতি কর্তৃক নিযুক্ত একটি পিপলস মজলিসের ব্যবস্থা ছিল। মালেতে আটজন নির্বাচিত হয়েছেন এবং ১৯টি প্রবালপ্রাচীরের প্রতিটি থেকে দুজন নির্বাচিত হয়েছেন, যা দুটি সদস্যের নির্বাচনী এলাকা গঠন করেছে। ভোটাররা একজন প্রার্থীকে ভোট দিতে পারে।

তথ্যসূত্র
---------

1. 1 2  *Foreign Affairs Reports, Volume 28*, p144
2. ↑  Dieter Nohlen, Florian Grotz & Christof Hartmann (2001) *Elections in Asia: A data handbook, Volume I*, p586 আইএসবিএন ০-১৯-৯২৪৯৫৮-X
3. ↑  Nohlen et al. p588
রঙ ক্ষেত্র চিত্রকলার একটি উদাহরণ
**রঙ ক্ষেত্র** একটি বিশেষ রীতির বিমূর্ত চিত্রকলা যা প্রথম দেখা যায় ১৯৪০ সাল থেকে ১৯৫০ সালের সময়কালের মধ্যে নিউ ইয়র্ক শহরে। এই ধরনের চিত্রকলা ইউরোপের আধুনিক শিল্পকলা দ্বারা প্রভাবিত ছিল এবং যেহেতু এই ধারার পরিচর্যাকারী স্মরণীয় অনেক শিল্পীরা বিমূর্ত ধারার চিত্রকলার শীর্ষস্থানীয় শিল্পী ছিলেন, তাই এই ধারার চিত্রের সাথে বিমূর্ত প্রকাশবাদ চিত্রকলার অনেক মিল খুঁজে পাওয়া যায়। মূলত রঙ ক্ষেত্র চিত্রকলার এমন একটি মাধ্যম যেখানে বড় সমতল পৃষ্ঠের উপর এক একটি রঙ পরস্পর মিলে গেলেও তাদের নিজেদের স্বতন্ত্রতা বজায় রাখে এবং সম্পূর্ণ ক্যানভাস জুড়ে একটি নিশ্ছিদ্র সমতল চিত্রের জন্ম দেয়। এই ধরনের চিত্র অঙ্কনে অংগভংগি এবং তুলির আঁচড় এর চাইতে আকৃতি এবং কৌশলের দিকে বেশি প্রাধান্য দেয়া হয়। এই ধরনের চিত্রে রঙ কোনো উদ্দেশ্য বা বিষয়কে তুলে ধরতে নয় বরং রঙ নিজেই চিত্রের মূল বিষয় হয়ে উঠে। 

ষাটের দশকের শেষার্ধে এবং সত্তর দশকের দিকে ব্রিটেন, কানাডা, ওয়াশিংটন ডি. সি. আমেরিকার পশ্চিম উপকূলে রঙ ক্ষেত্র চিত্রশিল্পীদের আবির্ভাব ঘটে। তারা রঙ ক্ষেত্র চিত্রকলায় স্ট্রাইপ, টার্গেট বা ক্ষুদ্র গোলাকার বৃত্ত, সরল জ্যামিতিক আকৃতি এবং ল্যান্ডস্কেপ ও প্রকৃতিকে ফুটিয়ে তোলে।

ঐতিহাসিক প্রেক্ষাপট
-------------------

দ্বিতীয় বিশ্বযুদ্ধের পর আমেরিকায় অ্যাবস্ট্রাক্ট এক্সপ্রেশনিজম বা বিমূর্ত প্রকাশবাদ ধারা গড়ে ওঠার পর চিত্রকলার আকর্ষণের মূল কেন্দ্রবিন্দু ধিরে ধিরে প্যারিস থেকে নিউ ইয়র্ক এ চলে আসে। পঞ্চাশের দশকের শেষে এবং ষাটের দশকের শুরুতে ক্লিমেন্ট গ্রিনবার্গ চিত্র সমালোচকদের মধ্যে প্রথম ছিলেন যিনি বিমূর্ত প্রকাশবাদী চিত্রকলায় যে সকল দ্বন্দ্ব ছিল তা দূর করার পরামর্শ দেন। তবে এই বিষয়ে বিমূর্ত চিত্রকলার আরেক দিকপাল হ্যারোল্ড রোসেনবার্গ ভিন্ন মতামত প্রকাশ করে "আমেরিকান অ্যাকশন পেইন্টারস" শীর্ষক একটি প্রবন্ধ লিখেন যা ১৯৫২ সালের ডিসেম্বরে আর্টনিউজে  প্রকাশিত হয়। লেখাটিতে তিনি অ্যাকশন পেইন্টিং এর বিভিন্ন গুণাগুন তুলে ধরেন।

তথ্যসূত্র
---------

1. ↑  "Themes in American Art: Abstraction."। *National Gallery of Art*। জুন ৮, ২০১১ তারিখে মূল থেকে আর্কাইভ করা। সংগ্রহের তারিখ জুন ১১, ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
2. ↑  "Colour Field Painting". Tate. Retrieved May 2, 2014
3. ↑  Harold Rosenberg  ওয়েব্যাক মেশিনে আর্কাইভকৃত ২০১২-০১-১৪ তারিখে. National Portrait Gallery, Smithsonian Institution. Retrieved 22 February 2008.
4. ↑  Color As Field: American Painting. *The New York Times*. Retrieved December 7, 2008.